1.3 ลักษณะการประกอบธุรกิจ

1) ประวัติความเป็นมา

บริษัท ล่ำสูง (ประเทศไทย) จำกัด (มหาชน) ได้จดทะเบียนก่อตั้งเป็นบริษัทจำกัด โดยนายธงชัย
ผะเดิมชิต ซึ่งมีความสัมพันธ์ทางเครือญาติกับผู้บริหารของกลุ่ม Lam Soon เมื่อวันที่ 18 กันยายน
2517 ซึ่งจดทะเบียนครั้งแรกในชื่อ บริษัท น้ำมันพืชกรุงเทพ จำกัด มีทุนจดทะเบียนเริ่มแรก 5.0
ล้านบาท แบ่งออกเป็นหุ้นสามัญจำนวน 50,000 หุ้น มูลค่าที่ตราไว้หุ้นละ 100 บาท

ในระยะแรกบริษัท น้ำมันพืชกรุงเทพ จำกัด
ประกอบธุรกิจการนำเข้าน้ำมันปาล์มโอเลอีนจากประเทศมาเลเซีย
มาบรรจุหีบห่อและจำหน่ายในประเทศไทย รวมถึงประกอบธุรกิจนำเข้าผลิตภัณฑ์ที่ผลิตโดย กลุ่ม Lam
Soon จากประเทศสิงคโปร์ และต่อมาในปี 2521
ได้เริ่มดำเนินการผลิตผลิตภัณฑ์ที่เกี่ยวข้องกับการกลั่นน้ำมันปาล์มเอง
โดยได้ตั้งโรงงานกลั่นน้ำมันปาล์มขึ้นที่ นิคมอุตสาหกรรมบางปู จังหวัดสมุทรปราการ
โดยได้รับความร่วมมือจากกลุ่ม Lam Soon จากประเทศมาเลเซีย ทางด้านเทคโนโลยีการผลิต
เนื่องจากกลุ่ม Lam Soon เป็นกลุ่มที่มีความชำนาญทางด้านการดำเนินธุรกิจโรงกลั่นน้ำมันปาล์ม

จากความสัมพันธ์อันดีที่มีมาอย่างต่อเนื่องและยาวนาน กลุ่ม Lam Soon
ในประเทศสิงคโปร์ได้มอบหมายให้ผู้บริหารของบริษัท น้ำมันพืชกรุงเทพ จำกัด เป็นผู้ก่อตั้งบริษัท
ล่ำสูน (ประเทศไทย) จำกัด เมื่อเดือนเมษายน 2526
เพื่อวัตถุประสงค์ที่จะเข้ามาดำเนินธุรกิจโรงกลั่นน้ำมันปาล์มของบริษัท น้ำมันพืชกรุงเทพ จำกัด
ต่อมาเดือนสิงหาคม 2527 บริษัท น้ำมันพืชกรุงเทพ จำกัด และบริษัท ล่ำสูน (ประเทศไทย) จำกัด
จึงได้มีการสลับชื่อบริษัทกัน เพื่อให้โรงกลั่นของบริษัทฯ เป็นที่ยอมรับกันในกลุ่มลูกค้า
ตั้งแต่นั้นเป็นต้นมากลุ่ม Lam Soon ได้เข้ามามีส่วนในการบริหารงานของบริษัทฯ
รวมทั้งให้ความช่วยเหลือทางด้านการผลิต และการวิจัยและพัฒนาให้กับบริษัทฯ

บริษัท ล่ำสูน (ประเทศไทย) จำกัด ได้ดำเนินธุรกิจเป็นผู้ผลิตผลิตภัณฑ์น้ำมันปาล์ม
และแต่งตั้งให้บริษัท น้ำมันพืชกรุงเทพ จำกัด เป็นตัวแทนจัดจำหน่าย ต่อมาเมื่อวันที่ 17 มกราคม
2529 บริษัท ล่ำสูน (ประเทศไทย) จำกัด ได้เปลี่ยนชื่อเป็น บริษัท ล่ำสูง (ประเทศไทย) จำกัด
และในเดือนมิถุนายน 2537 บริษัทฯได้เปลี่ยนโครงสร้างการดำเนินงาน
โดยดำเนินธุรกิจเป็นทั้งผู้ผลิตและจัดจำหน่ายผลิตภัณฑ์น้ำมันปาล์มและผลิตภัณฑ์น้ำยาล้างจาน
และในขณะเดียวกันบริษัท น้ำมันพืชกรุงเทพ จำกัด ไม่ได้มีกิจกรรมทางธุรกิจที่เกี่ยวข้องกับบริษัทฯ
อีกต่อไป

บริษัท ล่ำสูง (ประเทศไทย) จำกัด ได้จดทะเบียนแปรสภาพเป็นบริษัทมหาชนจำกัด เมื่อวันที่ 27
ตุลาคม 2538 และตลาดหลักทรัพย์แห่งประเทศไทยได้อนุมัติให้บริษัทฯ นำหุ้นสามัญของบริษัทฯ
เข้าซื้อขายในตลาดฯ ได้เมื่อวันที่ 20 มิถุนายน 2539

เมื่อวันที่ 28 พฤษภาคม 2546 บริษัทฯ ได้เพิ่มสัดส่วนการลงทุนในบริษัท สหอุตสาหกรรมน้ำมันปาล์ม
จำกัด (มหาชน) หรือ UPOIC ซึ่งเป็นบริษัทที่มีสวนปาล์มขนาดใหญ่ที่สุดในประเทศไทยจากร้อยละ
24.40 เป็นร้อยละ 66.29 ทำให้บริษัทดังกล่าวเปลี่ยนสถานะจากบริษัทร่วมเป็นบริษัทย่อย
ต่อมาได้เพิ่มสัดส่วนการลงทุน ทำให้ ณ สิ้นปี 2554 บริษัทมีสัดส่วนการลงทุนใน UPOIC
คิดเป็นร้อยละ 69.96

เมื่อวันที่ 2 เมษายน 2547 บริษัทฯได้เข้าไปซื้อหุ้นของบริษัท อาหารสากล จำกัด (มหาชน)
(“UFC”) จากกลุ่มผู้ถือหุ้นเดิมของ UFC เป็นผลให้ต้องทำคำเสนอซื้อหลักทรัพย์ทั้งหมดของ UFC
ตามประกาศคณะกรรมการกำกับหลักทรัพย์และตลาดหลักทรัพย์ในเวลาต่อมา
โดยมีสัดส่วนการถือหุ้นใน UFC ร้อยละ 96.79 ทำให้ UFC มีสถานะเป็นบริษัทย่อย
ต่อมาที่ประชุมวิสามัญผู้ถือหุ้นของ UFC มีมติเมื่อวันที่ 11 ธันวาคม 2552
ให้เพิ่มทุนโดยการจัดสรรหุ้นที่ยังมิได้ออกจำหน่ายให้กับผู้ถือหุ้นเดิม
ตามสัดส่วนการถือหุ้นของผู้ถือหุ้นแต่ละรายในอัตรา 2 หุ้นเดิม ต่อ 1 หุ้นที่ยังมิได้ออกจำหน่าย
ในราคาตามมูลค่าที่ตราไว้ หุ้นละ 10 บาท ทำให้หลังการเพิ่มทุนดังกล่าว
บริษัทมีสัดส่วนการถือหุ้นเป็นร้อยละ 98.00 จากเดิมร้อยละ 96.79
โดยมีมูลค่าเงินลงทุนที่เพิ่มขึ้นคือ 175 ล้านบาท ณ สิ้นปี 2554 บริษัทมีสัดส่วนการลงทุนใน UFC
อยู่ที่ร้อยละ 98.76

เมื่อวันที่ 12 พฤศจิกายน 2545 ที่ประชุมคณะกรรมการบริษัทฯ มีมติอนุมัติให้บริษัทฯ
ซื้อหุ้นคืนเพื่อวัตถุประสงค์ในการบริหารเงินสดคงเหลือที่เป็นสภาพคล่องส่วนเกินของบริษัทฯ
ในวงเงินไม่เกิน 150 ล้านบาท โดยจะซื้อหุ้นคืนเป็นจำนวนไม่เกิน 8.2 ล้านหุ้น หรือคิดเป็นร้อยละ
10 ของหุ้นที่ออกและจำหน่ายได้แล้วทั้งหมด โดยกำหนดระยะเวลาจำหน่ายหุ้นทุนที่ซื้อคืนตั้งแต่วันที่ 1
ธันวาคม 2546 ถึงวันที่ 23 เมษายน 2549 (ภายหลัง 6 เดือนนับแต่การซื้อหุ้นคืนเสร็จสิ้น
แต่ต้องไม่เกิน 3 ปี) และต่อมาเมื่อวันที่ 16 เมษายน 2547
ที่ประชุมสามัญประจำปีผู้ถือหุ้นของบริษัทฯ
ได้มีมติอนุมัติให้มีการเปลี่ยนแปลงมูลค่าหุ้นที่ตราไว้จากหุ้นละ 10 บาท เป็นหุ้นละ 1 บาท
ทำให้หุ้นทุนซื้อคืนของบริษัทฯมีจำนวนเพิ่มขึ้นจาก 8.2 ล้านหุ้นเป็น 82 ล้านหุ้น จากนั้นเมื่อวันที่ 4
กรกฎาคม 2548 ที่ประชุมคณะกรรมการบริษัทฯ มีมติอนุมัติให้บริษัทฯจำหน่ายหุ้นทุนซื้อคืนจำนวน 82
ล้านหุ้น ผ่านกระดานหลักของตลาดหลักทรัพย์ฯ ได้ตั้งแต่วันที่ 19 กรกฎาคม 2548 ถึงวันที่ 23
เมษายน 2549 ซึ่งบริษัทฯ ได้จำหน่ายหุ้นซื้อคืนออกไปครบตามจำนวนทั้งสิ้น 82
ล้านหุ้นเป็นที่เรียบร้อยแล้วเมื่อวันที่ 10 เมษายน 2549

บริษัทฯ ได้แก้ไขหนังสือบริคณห์สนธิ ข้อ 4 กับนายทะเบียนกระทรวงพาณิชย์ เมื่อวันที่ 29 เมษายน
2547 โดยปรับลดมูลค่าหุ้นที่ตราไว้ (Par Value) จากเดิม ราคาหุ้นละ 10 บาท เป็น
ราคาหุ้นละ 1 บาท ตามมติที่ประชุมสามัญประจำปีผู้ถือหุ้นครั้งที่ 1/2547 เมื่อวันที่ 16 เมษายน
2547 และตลาดหลักทรัพย์แห่งประเทศไทยได้ปรับมูลค่าหุ้นที่ตราไว้ โดยเริ่มการซื้อขายหลักทรัพย์
ตั้งแต่วันที่ 7 พฤษภาคม 2547 เป็นต้นไป ส่งผลให้บริษัทฯมีหุ้นสามัญที่ออกและจำหน่ายแล้วทั้งหมด
820,000,000 หุ้น จากเดิม 82,000,000 หุ้น

บริษัทฯ ได้รับการอนุมัติจากที่ประชุมวิสามัญผู้ถือหุ้น ครั้งที่ 1/2550 เมื่อวันที่ 24 กันยายน 2550
ให้แก้ไขเพิ่มเติมหนังสือบริคณห์สนธิของบริษัท ข้อ 3 โดยเพิ่มวัตถุประสงค์ของบริษัท อีก 1 ข้อ
ได้แก่ ข้อ 25 ประกอบกิจการผลิตและจำหน่ายพลังงานไฟฟ้า ทั้งนี้เนื่องจาก
บริษัทมีแผนที่จะดำเนินการโครงการผลิตพลังงานไฟฟ้าจากก๊าซชีวภาพ ภายใต้กลไกพัฒนาที่สะอาด
(Clean Development Mechanism : CDM) และโปรแกรม Carbon Credit

รายละเอียดเกี่ยวกับกลุ่มบริษัทล่ำสูง

กลุ่มบริษัท Lam Soon เป็นบริษัทข้ามชาติที่มีสำนักงานใหญ่ตั้งอยู่ที่ประเทศสิงคโปร์
ธุรกิจหลักของกลุ่ม คือ เป็นผู้ผลิตสินค้าอุปโภคและบริโภค ในภาคพื้นเอเซียตะวันออกเฉียงใต้
และจัดจำหน่ายสินค้า ดังกล่าวไปทั่วโลก ในประเทศไทยกลุ่มบริษัท Lam Soon
ได้เข้ามาดำเนินธุรกิจภายใต้ชื่อ บริษัท ล่ำสูง (ประเทศไทย) จำกัด (มหาชน) โดยทางกลุ่มบริษัท
Lam Soon ได้ ให้ความสนับสนุนทางด้านการผลิต และการวิจัยและพัฒนา แก่บริษัท ล่ำสูง
(ประเทศไทย) จำกัด (มหาชน) โดยไม่มีค่าตอบแทนใดๆ ทั้งสิ้น และกลุ่ม Lam Soon
ก็ให้ความเป็นอิสระในการบริหารการดำเนินธุรกิจ ให้แก่กลุ่มผู้บริหารซึ่งเป็นคนไทย

การเปลี่ยนแปลงที่สำคัญในปีที่ผ่านมา

  ด้านนโยบาย : การตั้งสำรองจำนวนเงินผลประโยชน์ของพนักงานตามมาตรฐานการบัญชีฉบับที่
  19 จากการคำนวณโดยนักคณิตศาสตร์ประกันภัย

ตามที่สภาวิชาชีพบัญชี ได้มีการปรับปรุงมาตรฐานการบัญชีฉบับที่ 19 เรื่องผลประโยชน์พนักงาน
โดยมีผลบังคับใช้ในปี 2554 นั้น จากการคำนวณโดยนักคณิตศาสตร์ประกันภัย ณ วันที่ 1 มกราคม
2554 บริษัทต้องตั้งสำรองเป็นจำนวนเงินทั้งสิ้น 100,801,465 บาท
แต่บริษัทมีสำรองไว้แล้วเป็นจำนวนเงิน 36,077,387 บาท ดังนั้น
บริษัทต้องตั้งสำรองส่วนที่เหลืออีกจำนวน 64,724,078 บาท
โดยบริษัทเลือกที่จะทยอยบันทึกบัญชีภายใน 5 ปี

ด้านการตลาด : กลุ่มผลิตภัณฑ์ใหม่

ในปีที่ผ่านมา บริษัทยังคงให้ความสำคัญกับผลิตภัณฑ์ที่เน้นเรื่องการดูแลรักษาสุขภาพอย่างต่อเนื่อง
จึงได้วางตลาดน้ำมันพืชเพื่อสุขภาพภายใต้ ตราสินค้า “เนเชอเรล” เพิ่มเติม ได้แก่
น้ำมันรำข้าวบริสุทธิ์ 100% (Oryzanol 6,000 ppm) และน้ำมันคาโน่ล่าบริสุทธิ์ 100%
ทำให้ในปัจจุบัน กลุ่มผลิตภัณฑ์คุณภาพภายใต้ตราสินค้า “เนเชอเรล” ประกอบด้วย 6
ผลิตภัณฑ์หลักได้แก่

1. น้ำมันเมล็ดชาออร์แกนิคผ่านกรรมวิธี

2. น้ำมันคาโนล่าผสมน้ำมันเมล็ดดอกทานตะวัน

3. น้ำมันมะกอกบริสุทธิ์

4. น้ำมันมะกอกไลท์แอนด์ไมล์

5. น้ำมันรำข้าวบริสุทธิ์ (Oryzanol 6,000 ppm)

6. น้ำมันคาโนล่าบริสุทธิ์

และเมื่อเดือนกุมภาพันธ์ 2554 บริษัทได้วางตลาดผลิตภัณฑ์ใหม่ในกลุ่มเนยเทียมภายใต้ตรา
“บัตเตอร์ครีม” ซึ่งผลิตภัณฑ์ใหม่ชนิดนี้มีลักษณะเฉพาะเป็นสูตรผสม 2 in 1 พร้อมใช้งานทันที
สามารถช่วยเพิ่มประสิทธิภาพพร้อมลดขั้นตอนและเวลาในการทำเบเกอรี่ให้แก่ผู้ประกอบการลงได้

ด้านบริษัท อาหารสากล จำกัด (มหาชน) ก็มีการออกผลิตภัณฑ์น้ำมะพร้าวพร้อมดื่ม 100%
บรรจุในกล่อง Tetra Pak 1 ลิตร สำหรับตลาดส่งออกโดยเฉพาะ ซึ่งได้รับการตอบรับเป็นอย่างดี
นอกจากนี้ ยูเอฟซียังได้พัฒนาผลิตภัณฑ์น้ำนมถั่วเหลืองอย่างต่อเนื่อง จากเมื่อปี 2552
ได้ทดลองเข้าตลาดน้ำนมถั่วเหลือง ด้วยการออกผลิตภัณฑ์น้ำนมถั่วเหลือง “ยูเอฟซี โฮมซอย”
ต่อมาในปี 2554 ยูเอฟซีได้ลงทุนในเครื่องจักรเพื่อผลิตนมถั่วเหลืองที่โรงงานนครปฐม
และในเดือนกันยายน ก็ได้ออกผลิตภัณฑ์น้ำนมถั่วเหลืองอีกชนิดหนึ่งตามมา ได้แก่ “ยูเอฟซี โฮมซอย
ผสมเม็ดแมงลัก” บรรจุในขวดพลาสติกขนาด 300 มล.
ซึ่งเป็นผู้ผลิตรายแรกที่มีนวัตกรรมในการผสมเนื้อเป็นชิ้นๆ ลงในนมถั่วเหลือง

  ด้านการลงทุน : การเพิ่มทุนของบริษัทย่อยของ บริษัท อาหารสากล จำกัด (มหาชน)

ในระหว่างปี 2554 บริษัท อาหารสากล จำกัด (มหาชน)
ได้มีการซื้อหุ้นสามัญจากผู้ถือหุ้นเดิมของบริษัท ยูเนี่ยนฟรอสท์ จำกัด ซึ่งเป็นบริษัทย่อย จำนวน
215,191 หุ้น ราคาหุ้นละ 50 บาท เป็นจำนวนเงิน 10,759,550 บาท
ทำให้สัดส่วนการถือหุ้นเพิ่มขึ้นจากร้อยละ 79.00 เป็นร้อยละ 96.93

นอกจากนี้ในปลายปี 2554 บริษัท อาหารสากล จำกัด (มหาชน) ยังเข้าไปซื้อหุ้นเพิ่มทุนของบริษัท
ยูเนี่ยนฟรอสท์ จำกัด ในอัตราส่วน 6 หุ้นเดิมต่อ 5 หุ้นใหม่ คิดเป็นจำนวนหุ้น 969,326 หุ้น
ในราคาพาร์หุ้นละ 100 บาท เป็นจำนวนเงิน 96,932,600 บาท ทั้งนี้ บริษัท ยูเนี่ยนฟรอสท์
จำกัด ได้เพิ่มทุนเพื่อนำเงินไปใช้เป็นเงินทุนหมุนเวียน เนื่องจากบริษัทมีผลประกอบการขาดทุน

2) การประกอบธุรกิจ

ภาพรวมการประกอบธุรกิจของบริษัท และบริษัทย่อย

บริษัท ล่ำสูง (ประเทศไทย) จำกัด (มหาชน) ดำเนินธุรกิจโรงสกัด (CRUSHING MILL)
และโรงกลั่นน้ำมันปาล์ม (REFINERY) โดยปัจจุบันมีกำลังการผลิตของโรงกลั่นที่ 1,000 ตันต่อวัน
หรือ 365,000 ตันต่อปี ซึ่งถือเป็นโรงกลั่นน้ำมันปาล์มขนาดใหญ่แห่งหนึ่งของประเทศไทย ในปัจจุบัน
บริษัทมีผลิตภัณฑ์หลักดังต่อไปนี้

  1. น้ำมันปาล์ม

  1.1 น้ำมันปาล์มบริสุทธิ์

  1.2 น้ำมันปาล์มโอเลอีน

  1.3 น้ำมันปาล์มสเตียรีน

  1.4 ไขมันผ่านกรรมวิธีไฮโดรจิเนต

  1.5 กรดไขมันอิสระ

  1.6 น้ำมันเมล็ดในปาล์มบริสุทธิ์

2.  น้ำมันพืชชนิดอื่น (น้ำมันมะพร้าว น้ำมันถั่วเหลือง น้ำมันเมล็ดดอกทานตะวัน น้ำมันข้าวโพด
    น้ำมันเมล็ดชา น้ำมันมะกอก น้ำมันคาโนล่าผสมน้ำมันทานตะวัน)

3.  ไขมันพืชผสมและเนยเทียม

4.  ผักและผลไม้บรรจุกระป๋อง ถุง Pouch และขวดแก้ว

5.  น้ำผลไม้ กาแฟ เครื่องดื่มต่างๆ

6.  ซอสปรุงรส

7.  ผักและผลไม้แช่แข็ง

ลำดับที่ 4, 5 และ 6 ผลิตโดยบริษัทย่อย คือ บริษัท อาหารสากล จำกัด (มหาชน) (UFC)

ลำดับที่ 7 ผลิตโดยบริษัท ยูเนี่ยนฟรอสท์ จำกัด ซึ่งเป็นบริษัทย่อยของ UFC

บริษัทฯ มี บริษัทย่อย 2 บริษัท ได้แก่

1. บริษัท สหอุตสาหกรรมน้ำมันปาล์ม จำกัด (มหาชน) หรือ UPOIC มีสัดส่วนการลงทุน ร้อยละ
69.96 UPOIC มีบริษัทย่อย คือ บริษัท พันธ์ศรีวิวัฒน์ จำกัด โดยมีสัดส่วนการถือหุ้น ร้อยละ 99.98
ทั้งนี้บริษัท สหอุตสาหกรรมน้ำมันปาล์ม จำกัด (มหาชน) และบริษัทย่อย
เป็นบริษัทที่ดำเนินกิจการปลูกปาล์มน้ำมัน
โดยมีโรงงานสกัดน้ำมันปาล์มดิบและโรงงานสกัดน้ำมันเมล็ดในปาล์มเป็นของตนเอง
มีพื้นที่ปลูกปาล์มน้ำมัน 44,216.06 ไร่ หรือ 7,074.57 เฮคเตอร์ มีผลิตภัณฑ์หลัก คือ
น้ำมันปาล์มดิบ, น้ำมันเมล็ดในปาล์มดิบ และผลิตภัณฑ์อื่น ซึ่งได้แก่ เมล็ดในปาล์ม และ
กากเมล็ดในปาล์ม

2. บริษัท อาหารสากล จำกัด (มหาชน) หรือ UFC มีสัดส่วนการลงทุนร้อยละ 98.76 บริษัท
อาหารสากล จำกัด (มหาชน) ดำเนินธุรกิจเป็นผู้ผลิตและจัดจำหน่ายผักและผลไม้บรรจุกระป๋อง ถุง
Pouch และขวดแก้ว เครื่องดื่มน้ำผลไม้ กาแฟบรรจุกระป๋อง ซอสและเครื่องปรุงรส
จำหน่ายทั้งในประเทศและต่างประเทศ ปัจจุบัน UFC มีโรงงานผลิต 2 แห่ง ตั้งอยู่ที่จังหวัดลำปาง
และจังหวัดนครปฐม

  UFC มีบริษัทย่อย และบริษัทร่วม 2 บริษัท ดังนี้

2.1 บริษัท ยูเนี่ยนฟรอสท์ จำกัด มีสัดส่วนการลงทุนร้อยละ 97 ประกอบธุรกิจผลิต
และจัดจำหน่ายผักและผลไม้แช่แข็ง

2.2 บริษัท ยูเนี่ยนเฟรช จำกัด มีสัดส่วนการลงทุนร้อยละ 40 ประกอบธุรกิจผลิต และ
จัดจำหน่ายผักและผลไม้สด แต่ในปัจจุบันไม่ได้ดำเนินธุรกิจดังกล่าวแล้ว

โครงสร้างการถือหุ้นของกลุ่มบริษัท ล่ำสูง (ประเทศไทย) จำกัด (มหาชน)

3)  โครงสร้างรายได้

(ล้านบาท)

2552 2553 2554 % สัดส่วน

บริษัท 5,274.75 5,838.88 6,689.42 75.29

บริษัทย่อย 1,594.87 1,644.99 2,195.66 24.71

รวม 6,869.62 7,483.87 8,885.08 100.00

[]

+-------------------+--------+-------+-----+-------+-----+-------+-----+
| ผลิตภัณฑ์/บริการ      | ดำเนิน  | ปี     |     | ปี     |     | ปี     |     |
|                   | การโดย | 2552  |     | 2553  |     | 2554  |     |
+-------------------+--------+-------+-----+-------+-----+-------+-----+
|                   |        | ล     | %   | ล     | %   | ล     | %   |
|                   |        | ้านบาท |     | ้านบาท |     | ้านบาท |     |
+-------------------+--------+-------+-----+-------+-----+-------+-----+
| กลุ่มน้ำมันพืช         | บ      | 4,741 | 68  | 5,282 | 70  | 6,018 | 67  |
|                   | ริษัทและ |       | .76 |       | .26 |       | .44 |
|                   |  UPOIC |       |     |       |     |       |     |
+-------------------+--------+-------+-----+-------+-----+-------+-----+
| กลุ่มเน             | บริษัท   | 529   | 7   | 552   | 7   | 659   | 7   |
| ยเทียมและไขมันพืชผสม |        |       | .68 |       | .34 |       | .39 |
+-------------------+--------+-------+-----+-------+-----+-------+-----+
| ผลิตภัณฑ์ปาล์มอื่นๆ     | บ      | 78    | 1   | 60    | 0   | 317   | 3   |
|                   | ริษัทและ |       | .13 |       | .80 |       | .56 |
|                   |  UPOIC |       |     |       |     |       |     |
+-------------------+--------+-------+-----+-------+-----+-------+-----+
| กลุ่มผักและผลไม้      | บ      | 1,154 | 16  | 1,231 | 16  | 1,421 | 15  |
|                   | ริษัทและ |       | .74 |       | .38 |       | .93 |
|                   | UFC    |       |     |       |     |       |     |
+-------------------+--------+-------+-----+-------+-----+-------+-----+
| กลุ่มเครื่องดื่ม        | บ      | 313   | 4   | 311   | 4   | 396   | 4   |
|                   | ริษัทและ |       | .54 |       | .14 |       | .43 |
|                   | UFC    |       |     |       |     |       |     |
+-------------------+--------+-------+-----+-------+-----+-------+-----+
| กลุ่มซอส เครื่องปรุงรส | บริษัท   | 80    | 1   | 81    | 1   | 112   | 1   |
| และอื่นๆ            | และUFC |       | .16 |       | .08 |       | .25 |
+-------------------+--------+-------+-----+-------+-----+-------+-----+
| รวมมูลค่าการจำหน่าย  |        | 6,895 | 100 | 7,518 | 100 | 8,922 | 100 |
|                   |        |       | .00 |       | .00 |       | .00 |
+-------------------+--------+-------+-----+-------+-----+-------+-----+
| หัก                |        | (26)  |     | (34)  |     | (37)  |     |
| สิน                |        |       |     |       |     |       |     |
| ค้าคืนและส่วนลดการค้า |        |       |     |       |     |       |     |
+-------------------+--------+-------+-----+-------+-----+-------+-----+
| มูลค่าการจำหน่ายสุทธิ  |        | 6,870 |     | 7,484 |     | 8,885 |     |
+-------------------+--------+-------+-----+-------+-----+-------+-----+